Kamu bisa jelasin ke aku soal Pertempuran Kursk dalam bahasa melayu?

Pertempuran Kursk adalah satu pertembungan Perang Dunia Kedua antara tentera Jerman dan Soviet di Barisan Timur berhampiran Kursk (450km dari barat daya Moscow) di Soviet Union semasa bulan Julai dan Ogos 1943. Penyerangan Jerman telah diberi nama kod  Operasi Citadel () dan membawa kepada salah satu pertempuran kereta kebal terbesar dalam sejarah, iaitu Pertempuran Prokhorovka. Penyerangan Jerman telah dibalas dengan dua penyerangan balas Soviet, Operasi Polkovodets Rumyantsev () dan Operasi Kutuzov (). Bagi pihak Jerman, pertempuran itu menggambarkan penyerangan strategik terakhir yang mereka dapat lancarkan di Barisan Timur. Bagi pihak Soviet, kemenangan tersebut memberi Tentera Merah inisiatif strategik untuk keseluruhan perang.

Pihak Jerman berharap dapat melemahkan potensi penyerangan Soviet untuk musim panas tahun 1943 dengan memutuskan sejumlah besar tentera yang mereka jangkakan akan berada di dalam kawasan sesusuh Kursk.

Kawasan sesusuh atau kawasan berunjur Kursk itu berkeluasan  daripada utara ke selatan dan  daripada timur ke barat. Dengan menghapuskan sesusuh Kursk, pihak Jerman juga akan memendekkan garisan pertahanan mereka, membantutkan penguasaan Soviet di sektor kritikal (yang mana dapat melegakan beberapa beban yang ditanggung oleh pihak Jerman dan memberi mereka masa untuk berkumpul semula dan merancang penyerangan lain terhadap pihak Soviet) dan mendapatkan semula inisiatif daripada pihak Soviet. Rancangan ini membayangkan satu pelitupan oleh sepasang gerakan kacip yang memecah masuk melalui rusuk utara dan selatan kawasan sesusuh itu. Diktator Jerman  Adolf Hitler percaya kemenangan disini akan menaikkan semula kekuatan Jerman dan memperbaharui prestijnya dengan sekutunya, yang telah menimbang untuk menarik diri dari peperangan. Ia juga berharap ramai tawanan Soviet dapat ditangkap supaya dapat digunakan sebagai hamba abdi dalam industri persenjataan Jerman.

Pihak risikan Soviet telah mengetahui niat Jerman, sesetengahnya disediakan oleh bahagian perisikan dan pemintas Tunny. Beberapa bulan sebelum serangan akan berlaku di genting sesusuh Kursk, pihak Soviet membina satu pertahanan secara mendalam yang direka untuk memusnahkan penggempur panzer Jerman. Pihak Jerman melambatkan penyerangan itu, sambil mereka cuba membina tenteranya dan menunggu senjata baru, terutamanya kereta kebal baru Panther dan juga sejumlah besar kereta kebal berat Tiger.  Ini memberikan Tentera Merah masa untuk membina berturut-turut lingkaran pertahanan jauh kedalam. Persiapan pertahanan termasuklah kawasan periuk api, perkubuan, zon tembak artileri dan kubu anti-kereta kebal, yang mana memanjang kira-kira  ke dalam. Formasi mudah gerak Soviet telah dikeluarkan dari kawasan sesusuh itu dan sebuah pasukan besar simpanan telah dibentuk untuk penyerangan balas strategik.

Pertempuran Kursk adalah pertama kali  dalam Perang Dunia Kedua yang serangan strategik Jerman telah dihentikan sebelum ia boleh memecah masuk pertahanan musuh dan menembusi kedalaman strategiknya. Kedalaman maksimum kemaraan Jerman ialah  di utara dan  di selatan. Walaupun Tentera Darat Soviet telah berjaya dalam penyerangan musim sejuk sebelum ini, penyerangan balas mereka selepas serangan Jerman  di Kursk merupakan kejayaan strategik penyerangan musim panas pertama mereka dalam peperangan.